Legal Document

Category: 21

Text:
34. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε/1031 της 27 Φεβρ./13 Μαρτ.  1980 (ΦΕΚ Β΄ 251) Περί καθορισμού ωραρίου υποχρεωτικής διδασκαλίας στις Πρότυπες Σχολές Σιβιτανιδείου. Έχοντας υπόψη: 1.Τις διατάξεις:α)Του άρθρ. 5 παρ. 2 του Νόμ. 708/77. β)Των άρθρ. 49 παρ. 2 εδάφ. α΄, 69 παρ. 5 και 6 του Νόμ. 576/77. γ)Του άρθρ. 8 παρ. 9 και 10 του Νόμ. 643/77. δ)Του Π.Δ. 653/78. 2.Την αριθ. 64/22.12.78 απόφαση του Β΄ Συμβουλίου Συνδιαλλαγής, και 3.Την αριθ. 371/ΚΘ΄/25.1.80 απόφαση του Διοικητικού Συμβουλίου της Σιβιτανιδείου Σχολής Τεχνών και Επαγγελμάτων, αποφασίζουμε: 1.Μειώνεται κατά 4 ώρες έναντι του προβλεπομένου από το άρθρ. 18 παρ. 1 του Νόμ. 576/77, το ωράριο εβδομαδιαίας υποχρεωτικής διδασκαλίας των εκπαιδευτικών όλων των Κλάδων του Π.Δ. 653/78, πλην του κατά το άρθρ. 5 παρ. 3 του Νόμ. 708/77 Γενικού Διευθυντή ο οποίος επέχει θέση και Διευθυντή ΚΕΤΕ, των Διευθυντών των Λυκείων και της Σχολής (Ν.Τ.) και των προϊσταμένων τμημάτων των οποίων το ωράριο μειώνεται κατά 2 ώρες. 2.Οι εκπαιδευτικοί όλων των Κλάδων του Π.Δ. 653/78, επειδή υπηρετούν σε πρότυπα Σχολεία, έχουν και τις ακόλουθες υποχρεώσεις: α)Οφείλουν να προπαρασκευάζουν ειδικά τη διδακτέα ύλη και να συγκεντρώνουν και οργανώνουν κατάλληλα τα διδακτικά και εποπτικά μέσα (προγραμματισμένη διδασκαλία, φύλλα διδασκαλίας ή έργου, τεστ, χρήση εποπτικών μέσων ή μηχανημάτων ή εργαλείων κλπ.) για την άρτια εκπλήρωση του σκοπού της Σιβιτανιδείου Δημοσίας Σχολής Τεχνών και Επαγγελμάτων, ως προτύπου Σχολής. β)Οφείλουν να παρακολουθούν σεμινάρια, κύκλους μαθημάτων ή επιμορφώσεως και να συμμετέχουν σε έρευνες και εργασίες στους τομείς των επιστημών, της αγωγής και της ειδικότητός τους, σύμφωνα με τα οριζόμενα με αποφάσεις του Δ.Σ. της Σιβιτανιδείου Δημοσίας Σχολής Τεχνών και Επαγγελμάτων. 3.Το επίπεδο τηρήσεως των κατά την προηγούμενη παράγραφο υποχρεώσεων από τους εκπαιδευτικούς του Π.Δ. 653/1978 πρέπει να αναφέρεται και να συνεκτιμάται ειδικά στις εκθέσεις υπηρεσιακής ικανότητας. (Αντί για τη σελ. 512,21(ε) Σελ. 512,21(ζ) Τεύχος 1226- Σελ. 119 Σιβιτανίδειος Σχολή 32.Ε.ε.33-34